|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/** |
|  |  **(protokols Nr.;.p.)** |

**Par Stradu pagasta dzīvokļa īpašuma “Stāķi 18” - 26 atsavināšanas izbeigšanu**

Gulbenes novada pašvaldības dome 2023.gada 30.martā pieņēma lēmumu Nr. GND/2023/299 (protokols Nr.4; 85.p.) “Par Stradu pagasta dzīvokļa īpašuma “Stāķi 18” – 26 atsavināšanu”, ar kuru nolēma reģistrēt zemesgrāmatā un nodot atsavināšanai Stradu pagasta dzīvokļa īpašumu “Stāķi 18” – 26, uzdodot Gulbenes novada pašvaldības īpašumu novērtēšanas un izsoļu komisijai organizēt dzīvokļa novērtēšanu un nosacītās cena noteikšanu un iesniegt to apstiprināšanai Gulbenes novada pašvaldības domes sēdē.

Uz šo brīdi iepriekš minētais lēmums ir izpildīts daļēji. Ir veikta Stradu pagasta dzīvokļa īpašuma “Stāķi 18” – 26 reģistrācija zemesgrāmatā.

Gulbenes novada pašvaldības dome 2024.gada 25.jūlijā pieņēma lēmumu Nr. GND/2024/442 (protokols Nr.15/69.p.) “Par dzīvokļa “Stāķi 18” – 26, Stāķi, Stradu pagasts, Gulbenes novads, izīrēšanu”, ar kuru nolēma slēgt īres līgumu ar **[…]**, par dzīvokļa īpašumu “Stāķi 18” – 26, Stāķi, Stradu pagasts, Gulbenes novads, uz laiku līdz 2024.gada 31.oktobrim. Lēmums tika pieņemts pamatojoties uz **[…]** saņemto iesniegumu par ārkārtas situāciju ģimenē sakarā ar fizisko un emocionālo vardarbību un ņemot vērā ģimenē esošo cilvēku skaitu. Dzīvoklis “Stāķi 18” – 26 bija vienīgais brīvais trīs istabu dzīvoklis Stradu pagastā, kas ģimenei būtu visatbilstošākais pēc platības.

Pašvaldību likuma 73.panta pirmā dāla nosaka, ka pašvaldības manta izmantojama pašvaldības administratīvās teritorijas iedzīvotāju interesēs atbilstoši pašvaldības kompetencei, gan nododot to publiskā lietošanā, gan veidojot iestādes, gan dibinot kapitālsabiedrības vai iegūstot dalību kapitālsabiedrībās. Saskaņā ar šā panta trešo daļu mantas daļu, kas nav nepieciešama šā panta pirmajā daļā minētajiem mērķiem, pašvaldība var izmantot, lai saimnieciskā kārtā gūtu ienākumus vai lai likumā noteiktajā kārtībā šo daļu atsavinātu, vai lai sniegtu atbalstu valsts institūcijai tās funkciju izpildes nodrošināšanai attiecīgā administratīvajā teritorijā.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Administratīvā procesa likuma 83.panta otrā daļa nosaka, ka administratīvo aktu atceļ ar jaunu administratīvo aktu. Administratīvā procesa likuma 85.panta otrās daļas otrais punkts noaka, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts, savukārt šā panta otrās daļas ceturtais punkts nosaka, ka adresātam labvēlīgu tiesisku administratīvo aktu var atcelt tad, ja ir mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.

Pamatojoties uz Pašvaldību likuma 10.panta pirmās daļas 16.punktu, 73.panta pirmo un trešo daļu, Administratīvā procesa likuma 83.panta pirmo un otro daļu, 85.panta otrās daļas otro un ceturto punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par”, “Pret” –, “Atturas” –, Gulbenes novada pašvaldības dome NOLEMJ:

ATCELT dzīvokļa īpašuma “Stāķi 18” - 26, Stāķi, Stradu pagasts, Gulbenes novads, kadastra numurs 5090 900 0413, kas sastāv no trīsistabu dzīvokļa, 71,50 kv.m. platībā (telpu grupas kadastra apzīmējums 5090 002 0582 001 026) un pie tā piederošām kopīpašuma 675/23179 domājamām daļām no būves ar kadastra apzīmējumu 5090 002 0582 001 (dzīvojamā māja), un 675/23179 domājamām daļām no zemes ar kadastra apzīmējumu 5090 002 0582, atsavināšanu.

Gulbenes novada pašvaldības domes priekšsēdētājs A.Caunītis